Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: A fenti tevékenységek megfelelnek a közhasznú szervezetekről szóló 1997. évi CLVI. törvény 26. §-ának c) 4. pontjában szereplő közhasznú tevékenységeknek.
Paragraph Index: 148

2005. május 31-ig szól. A Kuratórium ülésein állandó meghívottként részt vesz a Külügyminisztérium, a Gazdasági Minisztérium és a Földművelésügyi és Vidékfejlesztési Minisztérium egy-egy képviselője is. A kuratóriumi tagság megszűnik a kuratóriumi tag halálával, jelölésének visszavonásával, lemondással, a határozott időtartam lejártával, valamint a Közalapítvány megszűnésével. A Kuratórium tagjai: A Kuratórium elnökét az alapító — a Magyar Felsőoktatási Konferenciák Szövetsége elnökének javaslatára — kéri fel. A Kuratórium tagjai közül az oktatási miniszter javaslatára három tagot, a Főiskolák Főigazgatói Konferenciája, az Országos Közoktatási Intézet vezetője, a Nemzeti Szakképzési Intézet vezetője, a Közoktatási Modernizációs Közalapítvány elnöke, a PHARE Tárca Nélküli Miniszter Hivatala javaslatára egy-egy tagot bíz meg az alapító. A Kuratórium tagjainak felkérése 2005. május 31-ig szól. A Kuratórium titkára a Közalapítvány igazgatója. A Kuratórium tagjai: elnök: dr. Méray László rektorhelyettes, Veszprémi Egyetem tagok: — az Oktatási Minisztérium részéről: Kovács István Vilmos, Bogdány Zoltán, dr. Madarász Sándor, — a Főiskolák Főigazgatói Konferenciája részéről: dr. Galambos Gábor, — az Országos Közoktatási Intézet részéről: dr. Halász Gábor, — a Közoktatási Modernizációs Közalapítvány részéről: dr. Dobos Krisztina, — a Nemzeti Szakképzési Intézet részéről: dr. Jekkel Antal, — PHARE Tárca Nélküli Miniszter Hivatala részéről: Heil Péter főosztályvezető. A Kuratórium elnöke és tagjai megbízatásának lejárta után a Kormány döntése alapján az oktatási miniszter gondoskodik az új tagok felkéréséről vagy a lejárt mandátummal rendelkező tagok újra felkéréséről. 7.2. A Közalapítvány operatív egységei A Közalapítvány céljainak megvalósítása érdekében a Közalapítvány keretei között programirodák és szolgáltató egységek (pénzügy, PR, monitoring, titkárság) működnek. A programirodák élén programvezetők állnak, a programirodák és a szolgáltató egységek vezetője a Közalapítvány igazgatója. Az operatív egységek feladata a Kuratórium döntéseinek előkészítése, azok végrehajtásának megszervezése, felügyelete és a Közalapítvány működésének biztosítása. A programirodák a Közalapítvány felügyelete alá tartozó, egyes programokra vonatkozó konkrét szakmai koordinációt látják el. A Közalapítvány személyi állományának létszámát a feladatok ismeretében a Kuratórium határozza meg évente. A Közalapítvány minden alkalmazottjának munkáltatója a Kuratórium elnöke. 7.3. Tanácsadó bizottságok A Közalapítvány Kuratóriumának döntéseit tanácsadó bizottságok segítik. A tanácsadó bizottságok a Kuratórium felkérésére állást foglalnak a Közalapítvány szakmai programjainak tervezésével, megvalósításával és értékelésével kapcsolatos kérdésekben. A tanácsadó bizottságok elnökét és tagjait a Kuratórium kéri fel feladataik ellátására. A működésére vonatkozó részletes szabályokat a Szervezeti és Működési Szabályzat állapítja meg. 7.4. A Közalapítvány képviselete A Közalapítványt harmadik személyek és a hatóságok előtt a Kuratórium elnöke képviseli. Képviseleti joga önálló és teljes körű. Akadályoztatása esetén, bármely érdektelen kurátor is eljárhat a Közalapítvány képviseletében. A Köz- 2001/8. szám alapítvány SZMSZ-e a működés körében más személyek részleges képviseleti jogosultságáról is rendelkezhet. A bankszámla feletti rendelkezéshez minden esetben két képviseletre jogosult kuratóriumi tag együttes aláírása szükséges. A Kuratóriumnak az alapítóval közszolgálati jogviszonyban álló tagjai képviselőként a fenti esetekben nem járhatnak el. A működésre, valamint a képviseletre, az aláírásra és az utalványozásra vonatkozó részletes szabályokat a Szervezeti és Működési Szabályzat határozza meg.

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes